gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3461, del 25-03-1999 (1999/2509)

Informació pública de l'estudi de detall de les parcel·les SR-27 A i SR-21, Pla Parcial Lloma Llarga del Pla General d'Ordenació Urbana de Paterna.
---------------------------------------------------------------------------------------------------------------------------------------------------

### Dades del document

Número de DOGV
:   3461

Data del DOGV
:   25-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2509


Organisme emissor
:   Fcc Inmobiliaria, SA

Tipus de document
:   Anunci

Informació pública de l'estudi de detall de les parcel·les SR-27 A i SR-21, Pla Parcial Lloma Llarga del Pla General d'Ordenació Urbana de Paterna. [1999/2509]
  
La mercantil FCC Inmobiliaria, SA, ha formulat un estudi de detall de les parcel·les SR-27 A i SR-21, Pla Parcial Lloma Llarga del Pla General d'Ordenació Urbana de Paterna, a l'empara del que s'estableix en els articles 52 i 53 en relació amb l'article 48, tots de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24.11.1994).
  
En aplicació del que s'estableix en l'article 48.1.c en relació amb l'article 46.3 ambdós de la llei esmentada, escau sotmetre l'estudi de detall a què es fa referència amb tota la documentació annexa a informació pública pel termini de 20 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, tot això en els termes i condicions de la Llei 6/1994 esmentada, a aquest efecte qualsevol interessat podrà consultar l'expedient dipositat a la notaria del senyor Miguel V. Castillo Nácher, situada a l'avinguda del País Valencià, 21, 23, de Paterna, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta notaria per a obtenir una còpia de l'acta de protocol·lització de l'estudi de detall i els documents que s'hi acompanyen, o sol·licitar que se li hi exhibisca.
  
La documentació a què es fa referència, així com l'expedient administratiu, es podrà consultar als locals de l'Ajuntament de Paterna, els dies hàbils en horari idèntic.
  
Les al·legacions, que si escau, foren formulades es presentaran davant l'Ajuntament de Paterna.
Diari Oficial de la Generalitat Valenciana


Sumari del DOGV 3413, del 15-01-1999 (1998/11170)

Recurs contenciós administratiu número 02/0579/1998.
----------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/11569


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0579/1998. [1998/Q11025]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Joaquín Lloréns Vila i uns altres han interposat un recurs contenciós administratiu, amb el número 02/0579/1997, contra la Resolució de 23 de desembre de 1997, de la Direcció General de Personal de la Conselleria de Cultura, Educació i Ciència, sobre el concurs de trasllats i els processos previs en el cos de mestres (Diari Oficial de la Generalitat Valenciana de 9 de gener de 1998).
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3448, del 05-03-1999 (1999/1927)

ACORD de 23 de febrer de 1999, del Govern Valencià, pel qual s'autoritza la inclusió de dos projectes d'inversió en l'annex d'inversions dels programes 711.10, Direcció i Serveis Generals i 714.60, Qualitat Agroalimentària.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/1927


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 23 de febrer de 1999, del Govern Valencià, pel qual s'autoritza la inclusió de dos projectes d'inversió en l'annex d'inversions dels programes 711.10, Direcció i Serveis Generals i 714.60, Qualitat Agroalimentària. [1999/X1927]
  
El Govern Valencià, en la reunió del dia 23 de febrer de 1999, adoptà l'acord següent:
  
La Conselleria d'Agricultura, Pesca i Alimentació ha proposat determinat ajustament en l'annex d'inversions dels programes pressupostaris 711.10, Direcció i Serveis Generals i 714.60, Qualitat Agroalimentària, que comporta la inclusió dels projectes d'inversió 1106 "Construcció oficines comarcals" i 2295 "Elements de transport", respectivament, per a donar cobertura pressupostària a les inversions que estan previstes dur a terme.
  
En aquest sentit, en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a l'exercici 1999, i a proposta del conseller d'Economia, Hisenda i Administració Pública, el Govern Valencià
  
ACORDA
  
Autoritzar la inclusió dels següents projectes d'inversió en els annexos d'inversions reals dels programes que es detallen:
  
Programa Projecte
  
711.10, Direcció y Serveis 1106 "Construcció Oficines
  
 Generals Comarcals"
  
714.60, Qualitat Agroalimentària 2295 "Elements de Transport".
  
València, 23 de febrer de 1999
  
El conseller secretari del Govern Valencià, en funcions,
Diari Oficial de la Generalitat Valenciana


Sumari del DOGV 3435, del 16-02-1999 (1999/824)

Informació pública de l'expedient relatiu al Programa d'Actuació Integrada del Sector UER-3 de les Normes Subsidiàries de Planejament vigents, compost de programa, reparcel·lació i projecte d'urbanització.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3435

Data del DOGV
:   16-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/824


Organisme emissor
:   Ajuntament d'Almoradí

Tipus de document
:   Anunci

Informació pública de l'expedient relatiu al Programa d'Actuació Integrada del Sector UER-3 de les Normes Subsidiàries de Planejament vigents, compost de programa, reparcel·lació i projecte d'urbanització. [1999/Q824]
  
El Ple de l'Ajuntament, en la sessió del dia 11 de gener de 1999, va adoptar l'acord següent:
  
Primer
  
Sotmetre a informació pública la proposta de programa d'actuació integrada i proposta juridicoeconòmica de la unitat d'execució residencial número 3 de les establides en les Normes Subsidiàries de Planejament Municipal vigents, presentada per l'Agrupació d'Interés Urbanístic Liceo, UER-3, AIU, amb la documentació complementària, composta pel Projecte de Reparcel·lació i el Projecte d'Urbanització, tot això d'acord amb el que s'estableix en l'article 45.2.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Mitjançant la publicació d'anuncis en el Diari Oficial de la Generalitat Valenciana, un periòdic d'ampla difusió a la localitat i el tauler d'edictes de l'Ajuntament, i la remissió d'un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.
  
Segon
  
El projecte, juntament amb l'expedient que s'instrueix, es podran examinar a l'Oficina Tècnica d'Urbanisme d'aquest Ajuntament pel termini de 20 dies, comptadors des de la darrera publicació d'aquest edicte en el Diari Oficial de la Generalitat Valenciana.
  
Tercer
  
Durant el mateix termini, es podran presentar al·legacions i alternatives tècniques que es consideren oportunes.
  
Quart
  
Una vegada transcorregut aquest termini, es podran presentar proposicions juriodicoeconòmiques en competència, durant cinc dies.
Diari Oficial de la Generalitat Valenciana


Sumari del DOGV 3544, del 22-07-1999 (1999/6463)

RESOLUCIÓ de 22 de juny de 1999, de la Universitat de València, per la qual nomena, en virtut de concurs, Celia María Cimas García, professora titular d'Universitat de l'àrea de coneixement de Ciències Morfològiques.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3544

Data del DOGV
:   22-07-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6463


Organisme emissor
:   Universitat de València

Tipus de document
:   Resolució

RESOLUCIÓ de 22 de juny de 1999, de la Universitat de València, per la qual nomena, en virtut de concurs, Celia María Cimas García, professora titular d'Universitat de l'àrea de coneixement de Ciències Morfològiques. [1999/6463]
  
D'acord amb la proposta formulada per la Comissió constituïda, per jutjar el concurs convocat per resolució de la Universitat de València de 30 de juliol de 1998 (BOE de 31 d'agost de 1998) per a la provisió de la plaça de professor titular d'Universitat (concurs número 114/1998), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1.888/1984 de 26 de setembre.
  
Aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària, i altres disposicions que la despleguen, resol nomenar Celia María Cimas García, professora titular d'Universitat en l'àrea de coneixement de Ciències Morfològiques adscrita al Departament Ciències Morfològiques.
  
Valencia, 22 de juny de 1999.-El rector: Pedro Ruiz Torres.
Diari Oficial de la Generalitat Valenciana


Sumari del DOGV 3508, del 02-06-1999 (1999/3829)

Informació pública del depòsit de l'acta de constitució i els estatuts de l'organització sindical denominada Sindicat de Treballadors i Treballadores de la Salut - Intersindical Valenciana (STS - IV).
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3829


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts de l'organització sindical denominada Sindicat de Treballadors i Treballadores de la Salut - Intersindical Valenciana (STS - IV). [1999/S3829]
  
Per a complir el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en la indicada normativa, es fa públic que han sigut depositats en esta oficina, adscrita a la Direcció General de Treball, l'acta de constitució i els estatuts de l'organització sindical denominada Sindicat de Treballadors i Treballadores de la Salut - Intersindical Valenciana (STS - IV), l'àmbit territorial de la qual se circumscriu a la Comunitat Valenciana, i el professional comprén treballadors i treballadores, tant si treballen com si estan en situació d'atur forçós, i també jubilació o en situació d'excedència, i que voluntàriament hi sol·liciten l'afiliació. Firmen l'acta de constitució el senyor Rafael Reig i Valero, el senyor David Vicent i Avivar i altres.
Diari Oficial de la Generalitat Valenciana


Sumari del DOGV 3598, del 06-10-1999 (1999/8289)

Informació pública del projecte d'estudi de detall de l'illa situada al sector E-11.
------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8289


Organisme emissor
:   Ajuntament d'Elx

Tipus de document
:   Anunci

Informació pública del projecte d'estudi de detall de l'illa situada al sector E-11. [1999/A8289]
  
Per Decret del tinent d'alcalde d'Urbanisme (delegació D 30.07.1999) de data 2 de setembre de 1999, s'ha resolt de sotmetre a informació pública durant el termini de 20 dies hàbils, comptador des de la publicació de l'anunci en el Diari Oficial de la Generalitat Valenciana, el projecte d'estudi de detall d'una illa situada al sector E-11 (enfront de la CN-340 cap a Crevillent) delimitat al Pla General, que ha estat presentat pel senyor Antonio Coll Pérez i redactat per l'arquitecte Pascual Cámara.
Diari Oficial de la Generalitat Valenciana


Sumari del DOGV 3550, del 30-07-1999 (1999/6911)

Expedient número 99/01/95. Adjudicació del desenvolupament de l'aplicació informàtica Cibercuina per a la presentació, a través d'Internet, i l'elaboració de 5.000 cd roms dels productes agroalimentaris de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/6911


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 99/01/95. Adjudicació del desenvolupament de l'aplicació informàtica Cibercuina per a la presentació, a través d'Internet, i l'elaboració de 5.000 cd roms dels productes agroalimentaris de la Comunitat Valenciana. [1999/M6911]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servei de Gestió Administrativa.
  
c) Número d'expedient: 99/01/95.
  
2. Objecte del contracte
  
a) Tipus de contracte: servei.
  
b) Descripció de l'objecte: desenvolupament de l'aplicació informàtica Cibercuina per a la presentació, a través d'Internet, i l'elaboració de 5.000 cd roms dels productes agroalimentaris de la Comunitat Valenciana.
  
c) Diari oficial i data de publicació de l'anunci de licitació: Diari Oficial de la Generalitat Valenciana de 8 de juny de 1999.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost de base de licitació:
  
Import total: 6.000.000 de pessetes (36.060,72 euros).
  
5. Adjudicació
  
a) Data: 7 de juliol de 1999.
  
b) Contractista: Lems Procesos Informáticos y Audiovisuales, SL.
  
c) Nacionalitat: espanyola.
  
d) Import d'adjudicació: 5.706.000 pessetes (34.293,75 euros).
Diari Oficial de la Generalitat Valenciana


Sumari del DOGV 3543, del 21-07-1999 (1999/6277)

Informació pública del Projecte de la Modificació Puntual núm. 16 del PGOU, promoguda per la senyora Lidia Baldo Gonzálbez i el senyor Evaristo Galiana Domínguez.
------------------------------------------------------------------------------------------------------------------------------------------------------------------

### Dades del document

Número de DOGV
:   3543

Data del DOGV
:   21-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6277


Organisme emissor
:   Ajuntament de Cocentaina

Tipus de document
:   Anunci

Informació pública del Projecte de la Modificació Puntual núm. 16 del PGOU, promoguda per la senyora Lidia Baldo Gonzálbez i el senyor Evaristo Galiana Domínguez. [1999/X6277]
  
El Plenari de l'Ajuntament, en la sessió del dia 26 de maig de 1999, ha acordat sotmetre a informació pública per un termini d'un mes, el projecte de Modificació Puntual núm. 16 del Pla General d'Ordenació Urbana, promoguda per la senyora Lidia Baldo Gonzálbez i Evaristo Galiana Domínguez, l'objecte del qual és eliminar una zona dotacional pública amb manteniment de l'edificació existent com a catalogada a la parcel·la situada al c/ Xàtiva, núm. 11 i 13, i adaptar les alineacions a les rotondes de la travessa de la CN-340 previstes en el PGOU de Cocentaina a les del projecte tècnic de Variant de Cocentaina, cra. N-340 de Cadis a Barcelona (pk. del 137,5 al 141,7), aprovat per la Direcció General de Carreteres del Ministeri de Foment.
  
Durant l'indicat termini d'un mes, a comptar des de la publicació d'aquest anunci en el Diari Oficial de la Generalitat Valenciana, es podrà consultar l'expedient a l'Oficina Tècnica d'aquest ajuntament, en horari de 9.00 a 14.00 hores, i presentar les al·legacions que es consideren convenients.
Diari Oficial de la Generalitat Valenciana


Sumari del DOGV 3597, del 05-10-1999 (1999/8338)

ORDRE de 23 de setembre de 1999, de la Conselleria d'Agricultura, Pesca i Alimentació, per la qual es modifica l'import global màxim que finança, per a l'exercici 1999, les ajudes per al foment de la qualitat agroalimentària regulades en l'Ordre de 25 d'octubre de 1995.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3597

Data del DOGV
:   05-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8338


Data del document
:   23-09-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria agroalimentària
    * ajuda a l'agricultura
    * suport econòmic

ORDRE de 23 de setembre de 1999, de la Conselleria d'Agricultura, Pesca i Alimentació, per la qual es modifica l'import global màxim que finança, per a l'exercici 1999, les ajudes per al foment de la qualitat agroalimentària regulades en l'Ordre de 25 d'octubre de 1995. [1999/8338]
  
En l'Ordre de 10 de juny de 1999, de la Conselleria d'Agricultura, Pesca i Alimentació, es publica la línia de subvenció i l'import global màxim que finança, per a l'exercici 1999, les ajudes per al foment de la qualitat agroalimentària contingudes en l'Ordre de 25 d'octubre de 1995, i que puja a 775.555.727 pessetes (1.427.403,75 euros).
  
Autoritzada la modificació pressupostària, en la qual es procedeix a la generació de crèdits finalistes com a conseqüència de l'ajuda concedida a l'empara del Programa d'Assistència Tècnica del MAC-1 (1994/1999), escau donar publicitat al nou import màxim destinat al pagament d'aquestes subvencions.
  
De conformitat amb el que s'ha exposat i fent ús de les facultats que tinc atribuïdes,
  
ORDENE
  
Article únic
  
S'amplia la quantia màxima destinada al pagament de les subvencions fixada per mitjà de l'Ordre de 10 de juny de 1999, de la Conselleria d'Agricultura, Pesca i Alimentació, amb un import addicional de 50.711.429 de pessetes (330.556,66 euros), procedents de la generació de crèdits finalistes i de la línia amb codi de comptabilitat 2085, raó per la qual queda modificat l'import global màxim per a 1999, que serà de 863.188.247 pessetes (1.757.960,41 euros), a càrrec del programa 714.60, línia 404/000/99, codi de comptabilitat 1690.
  
DISPOSICIÓ FINAL
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
València, 23 de setembre de 1999
  
La consellera d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 3463, del 29-03-1999 (1999/2729)

DECRET 40/1999, de 23 de març, del Govern Valencià, pel qual se substitueix un vocal del Consell d'Administració de l'Autoritat Portuària de Castelló.
------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/23/40/dof/vci/html**

### Dades del document

Número de DOGV
:   3463

Data del DOGV
:   29-03-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/2729


Data del document
:   23-03-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Descriptors 

:   * Castelló de la Plana
    * instal·lació portuària
    * consell d'administració

DECRET 40/1999, de 23 de març, del Govern Valencià, pel qual se substitueix un vocal del Consell d'Administració de l'Autoritat Portuària de Castelló. [1999/M2729]
  
Mitjançant el Decret 44/1998, de 31 de març, del Govern Valencià, es determinà la composició dels consells d'administració de les autoritats portuàries de València, Castelló i Alacant. Al seu torn, pel Decret 73/1998, de 26 de maig, del Govern Valencià, es designà vocal del Consell d'Administració de l'Autoritat Portuària de Castelló, en representació de la Generalitat Valenciana, el senyor Manuel Albiol Llorens.
  
Actualment, resulta necessari procedir a nomenar un nou representant en el citat Consell d'Administració de l'Autoritat Portuària de Castelló, per la mort de l'anterior vocal, el senyor Manuel Albiol Llorens. Per això, de conformitat amb allò que s'ha previst en l'article 40.1.c) i 2 de la Llei 62/1997, de 26 de desembre, de Modificació de la Llei 27/1992, de 24 de novembre, de Ports de l'Estat i de la Marina Mercant, i en els articles 2 i 3 del Decret 44/1998, de 31 de març, del Govern Valencià, en relació amb l'article 21.b) de la Llei de la Generalitat Valenciana 5/1983, de 30 de desembre, de Govern Valencià, a proposta del conseller d'Obres Públiques, Urbanisme i Transports, després de la deliberació prèvia del Govern Valencià, en la reunió del dia 23 de març de 1999,
  
DECRETE
  
Article únic
  
Designar vocal del Consell d'Administració de l'Autoritat Portuària de Castelló com a representant de la Generalitat Valenciana, el senyor Alfonso Simó Ferreres, en substitució del senyor Manuel Albiol Llorens.
  
DISPOSICIÓ FINAL
  
El present decret entrarà en vigor el mateix dia de la publicació en el Diari Oficial de la Generalitat Valenciana.
  
València, 23 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN


Còpia Permalink ELI